ועדת הכלכלה, כנסת 25, פרוטוקול מספר 158, 2023-07-03 00:00

דוד ביטן: בוקר טוב לכולם, הנושא היום הוא המשך הישיבה על יבוא דבש ושמן זית במכסות פטורות ממכס

דוד ביטן:  לגבי הסיכום על הפיצוי, שמופיע כבר בתקציב המדינה, נתתי לכם אומנם שלושה ימים, אבל בסוף לא יכולנו לקיים את הישיבה ביום רביעי שעבר, אז קיבלתם עוד שבוע

דוד ביטן:       אני רוצה לומר שאנחנו רוצים לסיים את כל נושא הפיצויים שמופיע בתקציב

דוד ביטן:  אם צריך לעשות את זה בשלבים נעשה את זה במנות כאלה, אבל שר האוצר אמר לי במפורש: אני רוצה לעשות את זה אחרי התקציב, ואחרי התקציב אני אסיים את זה מהר

דוד ביטן:  בינתיים אני לא רואה שהדבר הזה מסתיים, ואני רוצה לומר לכם שאני לא מוכן שיעבדו על ועדת הכלכלה

דוד ביטן:       הנושא הזה חייב להסתיים

דוד ביטן:  אני לא רוצה לדבר פה באיומים וכל השטויות האלה, זה לא מתאים בין ועדת הכלכלה למשרד האוצר

דוד ביטן:  אתם צריכים לעמוד במילה שלכם

דוד ביטן:  הבטחתם – תקיימו

דוד ביטן:  ביקשתם אחרי התקציב, כדי שלא יהיו לכם בעיות עם התקציב – קיבלנו את זה, אבל יש גבול לכל דבר

דוד ביטן:  כל פעם אתם מביאים לנו כל מיני תנאים שאני לא יוצא מהם

דוד ביטן:  לא אני – החקלאים, משרד החקלאות

דוד ביטן:  אין רק את משרד האוצר, יש גם את משרד החקלאות, אולי אתם לא מבינים את זה, אבל זה המצב

קריאה: התרגלו לעבוד בלי

דוד ביטן: אבל משרדי הממשלה צריכים לעבוד ביחד וגם להם יש מה להגיד

דוד ביטן:       מכיוון שהתקציב של הדבש והשמן מופיע בהסכם המקורי, 60 מיליון שקל מעבר ל-700 מיליון, אני רוצה לדעת אם סיכמתם משהו, ואני רוצה לדעת מה קורה עם השום

דוד ביטן:  לא יכול להיות שאתם תפילו שוק שלם ולא תפצו בשום דבר לאור מה שקרה

דוד ביטן:  זה היה ניסיון, עוד לא ידעתם איך לטפל בעניין של פטור ממכסים ולא חשבתם על זה טוב כשהתייחסתם לנושא של השום

דוד ביטן:  אם הייתם מפעילים את הראש אולי לא הייתם הולכים בדרך שהלכתם

דוד ביטן:  אני לא אומר שעשיתם את זה בכוונה, טעויות קורות, לומדים מהטעויות

דוד ביטן:      הינה, דובי פה מולי, אמרתי שזה יחול על ה-700 מיליון כרגע, על מנת שאנחנו לא נחכה לשינויים תקציביים

דוד ביטן:  קודם כול נעשה את זה

דוד ביטן:  האמת שזה גם לא הרבה כסף, אז אני לא מבין מה הלחץ

דוד ביטן:       בבקשה, משרד האוצר, החקלאות, אחר כך דובי

גל ברנס:  בוקר טוב

גל ברנס:  אנחנו גם רוצים לסיים עם ההסכם

גל ברנס:  התקיימה ישיבה ביום רביעי בין השרים, שר האוצר הציע הצעה מאוד נדיבה ביחס להסכמות - - -     

אסף לוי: סליחה שאני מתפרץ, אדוני, "מאוד נדיבה" זה בעיני המתבונן

אסף לוי:  הם לא חזרו ממה שסוכם לפני שבועיים, הם לא באמת התקדמו

אסף לוי:  זה תלוי איך מציירים את זה

דוד ביטן: אתם מדברים עכשיו על 700 מיליון או על 60 מיליון?      

אסף לוי: 700

גל ברנס: אנחנו מדברים על הכול

גל ברנס:  הייתה ישיבה, הציע שר האוצר הצעה, הוא ביקש משר החקלאות תשובה עד יום ראשון

גל ברנס:  בינתיים לא קיבלנו תשובה, אז אנחנו מחכים לראות איפה זה עומד

דוד ביטן: מה הבעיה, לא הבנתי

גל ברנס: מבחינתנו אנחנו רצינו לסיים את ההסכם - - -     

דוד ביטן:  אתם חוזרים להסכם של יולי 2022? מה?     

גל ברנס: אנחנו כגורמי מקצוע היינו מאוד שמחים לסכם על ההסכם של יולי - - -      

דוד ביטן: אבל זה לא ההסכם, הממשלה התחלפה, אתם יודעים שהממשלה התחלפה

גל ברנס: אז אני אומר שוב, שר האוצר הציע כבר משהו מאוד שונה ממה שהיה ביולי 2022, השר דיכטר שמע, גורמי המקצוע שמעו, אנחנו מחכים לתשובות

דוד ביטן: ומה קורה עם נושא הדבש והשמן? מה זה שייך עכשיו לכל ה-700 המיליון?      

גל ברנס: זה הכול חלק מאותו - - -      

דוד ביטן: לא, לא, אדוני, אנחנו אמרנו לכם שזה יסוכם בנפרד

דוד ביטן:  אמרנו לכם את זה

דוד ביטן:  תגיד לי, נראה לך שלוועדת הכלכלה אין מה להגיד? רק לכם יש מה להגיד? ביקשנו, בלי לפגוע בהסכם הכולל, לסגור את הבעיה של השמן ושל הדבש, כי זה לא חלק מ-700 המיליון

דוד ביטן:  מה בדיוק הבעיה עם זה, אני לא מבין

גל ברנס: זה חלק מהסכם שכולל הרבה סעיפים, הוא כולל גם עובדים זרים שנדונו באותה הישיבה

אלון שוסטר: גם חוק סימון ארץ המקור?     

גל ברנס: גם הוא נמצא בהסכם

אלון שוסטר: גם זה יהיה מותנה? הכול יהיה מותנה? זאת הטקטיקה?     

גל ברנס: הם רוצים לסיים את ההסכם, אנחנו גם רוצים

דוד ביטן: בסדר, הבנו, הבנו

דוד ביטן:  אני מבקש שאף חוק של האוצר לא יגיע לוועדה הזאת – אף חוק – וכל חוק שיגיע לוועדה, אנחנו נטפל בו בצורה - - -      תראו, אם אתם חושבים שאתם לבד – אז אתם לא לבד

דוד ביטן:  אני אביא היום הצעת החלטה לסיעת הליכוד, שאנחנו מורים ליושב-ראש הקואליציה ולשר המקשר לא להעלות שום הצעה במליאה שקשורה לאוצר

דוד ביטן:  אתם רוצים להתחיל איתנו? אז בואו עד הסוף

דוד ביטן:       אתם עובדים עלינו בעיניים, הבנת אותי? אמרתי לכם, אתם צריכים לטפל בדבש ולפתור את הבעיה של השום, זה מה שאתם צריכים לעשות

דוד ביטן:  יש לזה תקציב בתקציב המדינה, תגמרו את העניין

דוד ביטן:  מה הבעיה, לא הבנתי

דוד ביטן:  זה לא עולה יותר כסף ממה שזה צריך לעלות

דוד ביטן:  בשביל מה שמתם סעיף תקציבי בתקציב המדינה? בשביל עוד פעם לקחת את הכסף בחזרה למשרד האוצר?     

גל ברנס: שוב, אין לנו רצון, חלילה, לזלזל בוועדה - - -     

דוד ביטן: אין שום בעיה, אתה לא מוכן לקבל את ההמלצה של הוועדה

דוד ביטן:  מי היה בישיבה הקודמת? מה, הבאת לי עכשיו אותו כדי שיגיד לי משהו אחר? אתם עושים צחוק ממני? טוב, אולי לא קלטתם אותי נכון, לצערי הרב

גל ברנס: אני אומר שוב - - -     

דוד ביטן: לא קלטתם אותי נכון

דוד ביטן:  טוב, הישיבה הסתיימה, ואנחנו נראה מי ינצח בזה, בסדר? לא האוצר, בטוח

דוד ביטן:       תודה רבה לכולם